 R O M Â N I A
JUDEŢUL HUNEDOARA 
   MUNICIPIUL BRAD
           P R I M A R
 Nr. 156/11829/18.11.2021

R E F E R A T   D E   A P R O B A R E 
privind rectificarea bugetului Municipiului Brad pe anul 2021

Rectificarea bugetară propusă spre analiză, dezbatere şi aprobare are drept temei legal prevederile art.19 alin. 2 din Legea nr. 273/2006 privind finanţele publice locale, cu modificările și completările ulterioare, conform căruia ”Pe parcursul exerciţiului bugetar, autorităţile deliberative pot aproba rectificarea bugetelor prevăzute  la alin.1, lit. a şi b, în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite”.


În conformitate cu prevederile Hotărârii Guvernului nr. 1217/2021 și a adresei  nr. HDG_STZ 22077/16.11.2021 a Direcției Generale Regionale a Finanțelor Publice Timișoara, înregistrată la Primăria Municipiului Brad sub nr. 45706/18.11.2021 s-a alocat Municipiului Brad suma de 3.000 mii lei din Fondul de rezervă bugetară la dispoziția Guvernului, prevăzut în bugetul de stat pe anul 2021 în vederea asigurării continuității serviciului public de alimentare cu energie termică în sistem centralizat a populației.

Mai mult, în bugetul local al Municipiului Brad s-au încasat venituri în plus față de cele prognozate de la Ministerul Lucrărilor Publice Dezvoltării și Administrației pentru Proiectul „Dezvoltarea Infrastructurii de Învățământ antepreșcolar și preșcolar în municipiul Brad, județul Hunedoara”, cod SMIS 121901, în sumă de 545,19 mii lei  și din impozite și taxe locale suma de 113,76 mii lei.

Față de cele de mai sus, am inițiat prezentul proiect de hotărâre prin care am propus majorarea bugetului local al Municipiului Brad pe anul 2021 atât la venituri, cât și la cheltuieli cu suma de 3.658,95  mii lei.

Astfel, veniturile bugetului Municipiului Brad pe anul 2021 se modifică cu suma de  3.658,95  mii lei la următoarele capitole bugetare:

- 07.02 „Impozite și taxe pe proprietate”....................................................33,69 mii lei;

- 11.02 „Sume defalcate din TVA”.......................................................3.000,00 mii lei;

-16.02 „Taxe pe utilizarea bunurilor”........................................................35,07 mii lei;

-18.02 „Alte impozite și taxe fiscale”...........................................................1,74 mii lei;

- 30.02 „Venituri din proprietate”.......................................................... …17,68 mii lei;

- 34.02 „Venituri din taxe administrative”....................................................0,58 mii lei;

- 35.02 „Amenzi, penalități și confiscări”.....................................................20,61 mii lei;

- 39.02 „Venituri din valorificarea unor bunuri”..........................................4,39 mii lei;
- 48.02 „ Sume primite de la UE”.............................................................545,19 mii lei.
        Cheltuielile bugetului Municipiului Brad pe anul 2021 se modifică cu suma de 3.658,95   la următoarele capitole bugetare:

- 51.02 „Autorități publice și acțiuni externe”..............................................84,37 mii lei;

- 65.02 „Învățământ”................................................................................545,19 mii lei;
- 67.02 „Cultură, recreere și religie”...........................................................25,00 mii lei;

- 70.02 „Locuințe, servicii și dezvoltare publică”.........................................4,39 mii lei;

- 81.02 „Combustibil și energie”.............................................................3.000,00 mii lei.

În contextul celor de mai sus am inițiat prezentul proiect de hotărâre  prin care am propus rectificarea bugetului Municipiului Brad pe anul 2021 cu suma de  3.658,95  mii lei, în sensul stabilirii veniturilor în sumă  de 38.973,72 mii lei şi a cheltuielilor în sumă de 40.480,69 mii lei și–l supun plenului Consiliului Local al Municipiului Brad spre dezbatere în forma prezentată.
 
Invoc în susţinerea propunerii mele prevederile Secţiunii a 2-a  din Legea nr. 15/2021 a bugetului de stat pe anul 2021, ale H.G. nr. 1217/2021 privind alocarea unor sume din Fondul de rezervă bugetară la dispoziția Guvernului, prevăzut în bugetul de stat pe anul 2021, în vederea asigurării continuității serviciului public de alimentare cu energie termică în sistem centralizat a populației, precum și ale art.1 alin. 2, art. 8,  art. 39  şi art. 58 alin.1 lit. a din  Legea nr. 273/2006 privind finanţele publice locale, cu modificările şi completările ulterioare.

P R I M A R
          Florin CAZACU
